CELEX: 62009CN0115
Language: et
Date: 2009-03-27 00:00:00
Title: Kohtuasi C-115/09: Eelotsusetaotlus, mille esitas Oberverwaltungsgericht für das Land Nordrhein-Westfalen (Saksamaa) 27. märtsil 2009 — Bund für Umwelt und Naturschutz Deutschland, Landesverband Nordrhein-Westfalen e.V. versus Bezirksregierung Arnsberg

20.6.2009   
            
            
               ET
            
            
               Euroopa Liidu Teataja
            
            
               C 141/26
            
         Eelotsusetaotlus, mille esitas Oberverwaltungsgericht für das Land Nordrhein-Westfalen (Saksamaa) 27. märtsil 2009 — Bund für Umwelt und Naturschutz Deutschland, Landesverband Nordrhein-Westfalen e.V. versus Bezirksregierung Arnsberg
   (Kohtuasi C-115/09)
   2009/C 141/46
   Kohtumenetluse keel: saksa
   
      Eelotsusetaotluse esitanud kohus
   
   Oberverwaltungsgericht für das Land Nordrhein-Westfalen
   
      Põhikohtuasja pooled
   
   
      Kaebuse esitaja: Bund für Umwelt und Naturschutz Deutschland, Landesverband Nordrhein-Westfalen e.V.
   
      Vastustaja: Bezirksregierung Arnsberg
   
      Menetlusse kaasatud isik: Trianel Kohlekraftwerk Lünen GmbH & Co. KG
   
      Eelotsuse küsimused
   
   
               1.
            
            
               Kas direktiivi 85/337/EMÜ (1), mida on muudetud direktiiviga 2003/35/EÜ (2), artikkel 10a näeb ette, et valitsusvälised organisatsioonid, kes taotlevad juurdepääsu sellise liikmesriigi õiguskaitsele, kelle halduskohtumenetluse seadustik seab eeltingimuseks õiguse kahjustatuse, võivad esitada kaebuse seoses kõikide projekti heakskiitmise seisukohast määravate keskkonnaalaste õigusnormide rikkumisega, seega seoses ka selliste normide rikkumisega, mille eesmärk on üksnes üldsuse huvide ja mitte vähemalt ka eraõiguslike isikute õigushüvede kaitse?
            
         
               2.
            
            
               Juhul kui vastus esimesele küsimusele ei ole ilma piiranguteta jaatav:
               Kas direktiivi 85/337/EMÜ, mida on muudetud direktiiviga 2003/35/EÜ, artikkel 10a näeb ette, et valitsusvälised organisatsioonid, kes taotlevad juurdepääsu sellise liikmesriigi õiguskaitsele, kelle halduskohtumenetluse seadustik seab eeltingimuseks õiguse kahjustatuse, võivad esitada kaebuse seoses selliste projekti heakskiitmise seisukohast määravate keskkonnaalaste õigusnormide rikkumisega, mis põhinevad vahetult ühenduse õigusel või millega võetakse keskkonnaalased ühenduse õigusnormid üle siseriiklikku õigusse, seega seoses ka selliste normide rikkumisega, mille eesmärk on üksnes üldsuse huvide ja mitte vähemalt ka eraõiguslike isikute õigushüvede kaitse?
               
                           a)
                        
                        
                           Juhul kui vastus teisele küsimusele on põhimõtteliselt jaatav:
                           Kas keskkonnaalased ühenduse õigusnormid peavad vastama teatavatele sisulistele nõuetele, et neid saaks vaidlustada?
                        
                     
                           b)
                        
                        
                           Juhul kui vastus teise küsimuse punktile a on jaatav:
                           Milliste sisuliste nõuetega (nt vahetu õigusmõju, kaitse-eesmärk, seatud eesmärk) on tegemist?
                        
                     
         
               3.
            
            
               Juhul kui vastus esimesele või teisele küsimusele on jaatav:
               Kas valitsusvälisel organisatsioonil on vahetult direktiivist tulenevalt selline õiguskaitsele juurdepääsu õigus, mis läheb siseriikliku õiguse normidest kaugemale?
            
         
      (1)  Nõukogu 27. juuni 1985. aasta direktiiv 85/337/EMÜ teatavate riiklike ja eraprojektide keskkonnamõju hindamise kohta (EÜT L 175, 5.7.1985, lk 40; ELT eestikeelne eriväljaanne 15/01, lk 248).
   
      (2)  Euroopa Parlamendi ja nõukogu 26. mai 2003. aasta direktiiv 2003/35/EÜ, milles sätestatakse üldsuse kaasamine teatavate keskkonnaga seotud kavade ja programmide koostamisse ning muudetakse nõukogu direktiive 85/337/EMÜ ja 96/61/EÜ seoses üldsuse kaasamisega ning õiguskaitse kättesaadavusega (ELT L 156, 25.6.2003, lk 17; ELT eriväljaanne 15/07, lk 466).